17 (29) июнь-18 (30) июндә Ковнонан көньяҡтараҡ Прена янында Неман Италия вице-короле Евгений Богарне етәкселегендә икенсе төркөм (67 мең һалдат: 4-се һәм 6-сы пехота корпустары, кавалерия) аша сыға. Бер үк ваҡытта 18 (30) июндә тағы ла көньяҡтараҡ, Гродно янында Вестфалия короле Жером Бонапарттың дөйөм командованиеһы аҫтында дүрт корпус (78-79 мең һалдат: 5-се, 7-се, 8-се пехота һәм 4-се кавалерия корпустары) Неман йылғаһы аша сыға.